paragraph_text: 'Maraca'-zvečke, načinjene od tikava i ispunjene kamenčićima, koje su još sačuvali Urubu Indijanci, bijahu sveta stvar Tupinambama. Maraca je glavna oprema šamana a mora joj se čak darovati i hrana. Tupinambe su prakticirali ritualni kanibalizam nad ratnim zarobljenicima. Nad zarobljenicima se lijepo postupalo, sve dok ne bi došao trenutak smaknuća.